钦定古今图书集成/明伦汇编/氏族典/第093卷 > 《廖用贤尚友录》 > 俞茂
## 钦定古今图书集成/明伦汇编/氏族典/第093卷 > 《廖用贤尚友录》 > 俞茂

按《万姓统谱》：“茂初名荣，字子懋，休宁人。早岁读书授
徒，通兵法。元末，天下乱，父士英结乡兵与贼战于马
岭，死之。茂从枢密院判婺源汪同保障，辑宁，乡邑，复
附入明朝。从取婺源，𢭏严陵，授枢密院判官。及靖三
衢，定德兴，克乐平，而江西诸郡以次收服，还守南昌。
太祖高皇帝以永新重地，而茂常战守，命抚众戍之”，
授武德将军，守御永新。修城池，兴庙学，有“古良将风。”